8.pielikums
Iepirkumam ar identifikācijas numuru STIKSC 2026/10


LĪGUMA PROJEKTS
Degvielas iegāde degvielas uzpildes stacijās
(iepirkuma identifikācijas Nr. STIKSC 2026/10)

__________-, reģ. ______________--, juridiskā adrese: ___________, turpmāk - Pircējs, kuru _______________ no vienas puses, un __________, reģistrācijas Nr. ____________, juridiskā adrese – ______________-, turpmāk – Pārdevējs, kuru ____________, no otras puses, abi kopā un katrs atsevišķi turpmāk šī līguma tekstā saukti par “Pusēm”, pamatojoties uz Pircēja rīkotā iepirkuma “Degvielas iegāde degvielas uzpildes stacijās”, iepirkuma identifikācijas Nr. STIKSC 2026/10 (turpmāk – Iepirkums) rezultātiem un iesniegto piedāvājumu, noslēdz šādu līgumu par visu iepirkuma priekšmeta izpildi 

[bookmark: _Toc2177915][bookmark: _Toc1734342][bookmark: _Toc1652478][bookmark: _Toc19002622]1. LĪGUMA PRIEKŠMETS UN SUMMA
0. Pārdevējs pārdod, bet Pircējs pērk benzīnu ar oktānskaitli 95  un dīzeļdegvielu, turpmāk tekstā - Degviela.
0. Degvielas uzpilde notiek Pārdevēja degvielas uzpildes stacijās, turpmāk sauktas DUS, izmantojot Pārdevēja degvielas kartes.
0. Pārdevējs pārdod Degvielu saskaņā ar līguma noteikumiem par kopējo līguma cenu (bez PVN) līdz EUR __________ (_____) apmērā.

1. DEGVIELAS KVALITĀTE
1. Degvielas kvalitātei jāatbilst Ministru kabineta 2006. gada 26. septembra noteikumiem Nr.801 “Satura ierobežošanu noteiktiem šķidrās degvielas veidiem”,  kā arī Latvijas Republikā un Eiropas Savienībā spēkā esošajiem normatīvajiem aktiem, kas regulē benzīna un dīzeļdegvielas kvalitātes prasības un atbilstības novērtēšanu un standartu LVS  EN 228 un LVS EN 590 prasībām.
1. Pretenzijas par Degvielas kvalitāti Pircējs iesniedz Pārdevējam rakstiskā veidā 10 (desmit) dienu laikā  no Degvielas iepildīšanas brīža DUS.
1. Pircējs  ir tiesīgs veikt Degvielas kvalitātes pārbaudi. Gadījumā, ja šāda pārbaude apliecina ka iepildītā Degviela neatbilst kvalitātes sertifikātā norādītajiem rādītājiem, analīžu izdevumus sedz Pārdevējs. 
1. Pārdevējs atlīdzina Pircējam zaudējumus, kas radušies kvalitātes prasībām neatbilstošas Degvielas lietošanas laikā.
1. DEGVIELAS CENAS UN NORĒĶINU KĀRTĪBA
2. Pārdevējs pārdod, un Pircējs pērk benzīnu ar oktānskaitli 95 un dīzeļdegvielu, līguma kopējā summa ir līdz ___________
2. Degvielas cena tiek noteikta pēc mazumtirdzniecības cenām ar EUR ____ atlaidi par litru katrai atsevišķai uzpildes reizei no Degvielas mazumtirdzniecības cenām, kāda tā ir DUS pirkuma brīdī. Pārdevējs līguma darbības laikā nav tiesīgs samazināt noteiktās atlaides Degvielas iegādei.
2. Degvielas cenā ietilpst visi spēkā esošie valsts un pašvaldību nodokļi un nodevas, citas izmaksas un izdevumi, kas saistīti ar līguma izpildi.
2. Ja notiek cenu izmaiņas saskaņā ar līguma 3.2. punktu (gan cenu palielināšanās, gan cenu pazemināšanās), atlaide EUR _________ par litru iegādātās Degvielas saglabājas bez izmaiņām līdz līgumā noteikto saistību izpildei.
2. Norēķini par degvielas iegādi tiek veikti 15 (piecpadsmit) banku darba dienu laikā no rēķina saņemšanas dienas, pamatojoties uz Izpildītāja vienu reizi mēnesī izrakstītu rēķinu par iepriekšējā kalendārajā mēnesī faktiski iegādāto degvielu. Priekšapmaksa nav paredzēta. Izpildītājam iesniedzamais rēķins noformējams kā .xml un .pdf datnes formātā un nosūtāms uz Pasūtītāja e-adresi vai e-pasta adresi. 


1. PAKALPOJUMA NODROŠINĀŠANA
3. Degvielu Pircējs saņem Pārdevēja DUS 24 (divdesmit četras) stundas diennaktī.

1. LĪGUMA TERMIŅŠ
4. Līgums stājas spēkā ar tā abpusēju parakstīšanas brīdi un ir spēkā līdz 2028. gada                         31. decembrim. Līguma darbības termiņš ir no 2027. gada 1. janvāra līdz 2028. gada                         31. decembrim. 
4. Līguma izbeigšana vai termiņa izbeigšanās neatbrīvo parādnieku no saistībām atmaksāt parādus un atlīdzināt zaudējumus.
4. Līgums ir spēkā līdz Pušu saistību pilnīgai un pienācīgai izpildei.
4. Pusēm ir tiesības izbeigt līguma darbību, savstarpēji vienojoties, 30 (trīsdesmit) dienas iepriekš rakstiski paziņojot par to visām Pusēm. Šādā gadījumā līguma darbība tiek uzskatīta par izbeigtu ar brīdi, kad Puses parakstījušas vienošanos par līgumsaistību izbeigšanu un savstarpējo norēķinu pilnīgu izpildi.
4. Pusēm ir tiesības vienpusēji izbeigt līgumu, ja otra Puse par to rakstveidā ir brīdinātas vismaz  vienu mēnesi iepriekš.

1. LĪGUMA IZPILDĒ IESAISTĪTĀ APAKŠUZŅĒMĒJA IESAISTĪŠANA UN NOMAIŅAS KĀRTĪBA
6.1.	Līguma izpildei Pārdevējs drīkst piesaistīt apakšuzņēmējus. Pārdevējs ir atbildīgs par piesaistītā apakšuzņēmēju veikto pakalpojumu atbilstību Līguma prasībām.
6.2. 	Pēc Līguma noslēgšanas Pārdevējs atbilstoši PIL 63.pantā noteiktajai kārtībai drīkst veikt Līguma izpildē iesaistītā apakšuzņēmēja maiņu, kā arī papildu apakšuzņēmēju iesaistīšanu Līguma izpildē, informējot par to Pircēju vismaz 10 darba dienas iepriekš.
6.3. 	Lūgumu nomainīt Pārdevēja apakšuzņēmēju vai iesaistīt jaunu apakšuzņēmēju, Pārdevējs iesniedz Pircējam, norādot informāciju (t. sk. minot objektīvus apstākļus apakšuzņēmēja nomaiņai) un pievienojot dokumentus, kas nepieciešami lēmuma pieņemšanai.
6.4. 	Pārdevējs nav tiesīgs bez saskaņošanas ar Pircēju veikt apakšuzņēmēju nomaiņu un iesaistīt papildu apakšuzņēmējus Līguma izpildē.
6.5. 	Pircējs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.5.1. 	piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
6.5.2. 	tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst PIL (atbilstoši Pircēja norādītajam Iepirkuma procedūras dokumentos) minētajiem pretendentu izslēgšanas gadījumiem;
6.5.3. 	piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 procenti (desmit procenti) no kopējās Līguma vērtības, atbilst PIL likuma (atbilstoši Pircēja norādītajam Iepirkuma procedūras dokumentos) minētajiem pretendentu izslēgšanas gadījumiem;
6.5.3. 	apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
6.6. 	Pircējs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.
6.7. 	Pārbaudot jaunā apakšuzņēmēja atbilstību, Pircējs piemēro PIL.
6.8. 	Pircējs pieņem lēmumu atļaut vai atteikt Pārdevēja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

1. LĪGUMA GROZĪŠANA UN IZBEIGŠANA
7.1. 	Līgumu var grozīt, papildināt vai mainīt Līguma nosacījumus (izņemot Līguma summu), ievērojot PIL noteiktos nosacījumus, lai tā izpilde būtu Pusēm izdevīga, noformējot rakstisku Pušu vienošanos, kas kļūst par Līguma neatņemamu sastāvdaļu.
7.2. 	Līgumu var izbeigt tikai līgumā noteiktajā kārtībā:
7.2.1. 	ja Pārdevējs ierosina līguma izbeigšanu bez pamatota iemesla, kas nav nepārvaramas varas apstākļi, Pircējs ir tiesīgs prasīt no Pārdevēja līgumsodu 30% apmērā no Līguma summas. Pircējam ir tiesības 10 (desmit) darba dienas iepriekš ar rakstveida paziņojumu Pārdevējam, paziņot par konstatēto saistību neizpildīšanu, visa līguma vai tā daļas pārtraukšanu pirms termiņa;
7.2.2. 	ja Pārdevējs līgumā noteiktajos termiņos nav izpildījis kādas savas saistības saskaņā ar līgumu, vai neievēro Tehnisko specifikāciju prasības, vai nespēj veikt Preces piegādi līgumā noteiktajos termiņos – ar nosacījumu, ka Pārdevējs 10 (desmit) darba dienu laikā no attiecīgā paziņojuma saņemšanas nav novērsis konstatēto saistību neizpildīšanu;
7.2.3. 	ja Pārdevējs ir atzīts par maksātnespējīgu vai tiek uzsākta tā bankrota procedūra, vai likvidācija.
7.2.4. 	ja Līgumu nav iespējams izpildīt tādēļ, ka Līguma izpildes laikā Pārdevējam, vai citām Starptautisko un Latvijas Republikas nacionālo sankciju likuma 11.1pantā noteiktajām personām ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

1. PUŠU ATBILDĪBA
8.1. 	Puses uzņemas pilnu materiālo un tiesisko atbildību par šī līguma neizpildi un/vai nepienācīgu izpildi.
8.2. 	Pārdevējs garantē Degvielas kvalitāti atbilstoši izsniegtajam sertifikātam. Strīdu gadījumā par Degvielas kvalitāti atlasīto paraugu laboratorisko pārbaudi pēc Pušu vienošanās veic neitrāla laboratorija, pielietojot Latvijas Republikā spēkā esošās naftas produktu pārbaudes metodes. Šāda veida laboratorijas pārbaudes rezultāti ir galīgi un izpildāmi visām līguma Pusēm.
8.3. 	Puse pilnīgi un bez ierunām ir atbildīga par visu otrai Pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai Pusei tās ciestie zaudējumi, kas ir radušies Puses apzināti nepatiesas sniegtas informācijas vai apzinātas patiesās informācijas slēpšanas gadījumā.
8.4. 	Par līguma 3.5. punktā noteiktā apmaksas termiņa neievērošanu Pircējam ir pienākums maksāt Pārdevējam nokavējuma naudu par maksājumu kavējumu 0,1% no savlaicīgi neapmaksātās summas par katru nokavēto dienu, bet ne vairāk kā 10% no kavētā maksājuma summas ar PVN.

1. NEPĀRVARAMA VARA
9.1. 	Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc līguma parakstīšanas dienas kā posts vai nelaime, kuru nebija iespējams ne paredzēt ne novērst. Šāda nepārvaramā vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
9.2. 	Puse, kas iekļuvusi nepārvaramas varas apstākļos, nekavējoties informē par to otru Pusi rakstiski trīs darba dienu laikā pēc nepārvaramas varas iestāšanās un ziņojumam pievieno izziņu, kura izsniegušas kompetentas iestādes un kura satur minēto apstākļu raksturojumu un apstiprinājumu.
9.3. 	Ja minēto apstākļu dēļ līgums nedarbojas ilgāk par trīs mēnešiem, katrai Pusei ir tiesības atteikties no līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī līguma pārtraukšanas rezultātā.

1. STRĪDU ATRISINĀŠANA
10.1. 	Puses vienojas, ka jebkurš strīds, nesaskaņa vai prasība, kas izriet no šī līguma, kas skar to vai tā pārkāpšanu, izbeigšanu vai spēkā neesamību un kuru nav izdevies atrisināt savstarpējo pārrunu  ceļā, izskatāmas Latvijas Republikas tiesā, saskaņā ar Latvijas Republikas spēkā esošajiem normatīvajiem aktiem.
10.2. 	Visi jautājumi, kas nav paredzēti līgumā, Puses risina ievērojot Latvijas Republikas normatīvajos aktos noteikto tiesību normu ietvaros. 

1. NOBEIGUMA NOTEIKUMI
11.1. 	Ja kāds no līguma noteikumiem zaudē spēku normatīvo aktu grozījumu gadījumā, līgums nezaudē spēku tā pārējos punktos, un šajā gadījumā Puses piemēro līgumu atbilstoši spēkā esošajiem normatīvajiem aktiem.
11.2. 	Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji vai kāds no Līgumā minētajiem Pušu rekvizītiem, telefons, e-pasta adrese u.c., tad Puses nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka pārējās Puses ir pilnībā izpildījušas savas saistības, lietojot šajā līgumā esošo informāciju par pārējām Pusēm. Šajā apakšpunktā minētie nosacījumi attiecas arī uz līgumā un tā pielikumos minētajiem Pušu pārstāvjiem un Pušu rekvizītiem.
11.3. 	Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, līgums paliek spēkā un tā noteikumi ir saistoši Pušu tiesību un saistību pārņēmējiem. Pārdevējs brīdina Pircēju par šādu apstākļu iestāšanos vienu mēnesi iepriekš.
11.4. Līgums sagatavots elektroniskā dokumenta veidā, parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
11.4. 	Par jebkuriem līguma grozījumiem Puses vienojas rakstiski. Rakstiskās vienošanās par grozījumiem pievienojamas līgumam un tās kļūst par līguma neatņemamu sastāvdaļu.
11.5. 	Par līguma izpildi atbildīgā kontaktpersona no Pircēja puses _________, e-pasta adrese: ________.
11.6. 	No Pārdevēja puses kontaktpersona saistībā ar līguma izpildi: _____
11.7. 	Puses nav tiesīgas nodot savas tiesības, kas saistītas ar šo līgumu un izriet no tā, trešajai personai.
11.8. 	Līgumam ir šāds pielikums: 
11.8.1. 1. pielikums – Finanšu piedāvājums.

12. PUŠU JURIDISKĀS ADRESES UN REKVIZĪTI:





